text: 
  Med andre ord: tobaksrygning er forbudt i ministerbilerne !
  
  Oprøret lurer
  
  I samtlige ministerier prøver man i disse dage at tage sagen fra den
   muntre side. Men man kan mærke, at konflikterne og oprøret lurer i 
  de bemærkninger Ekstra Bladet fik, da vi i går tog pulsen på den 
  fjerde dag i de røgfri miljøer i statslige lokaler:
  
  Miljøministeriet:
  
   -  Nu skal vi drøfte sagen i vores samarbejdsudvalg. Det er jo ikke
   sådan, at vi lægger op til konflikt, men i forvejen er udluftningen 
  i ministeriet ikke for god. ( Vi citerer ikke navngivne personer i 
  nogen af citaterne.
  
  Nerverne sidder i forvejen uden på skjorten ).
  
  Boligministeriet:
  
   -  Du ska' snakke med 2. kontor !
  
  2. kontor:
  
   -  Vi prøver at tilrettelægge arbejdet og kontorfordelingen i henhold 
  til cirkulæret. Jo, naturligvis tager vi det alvorligt, og gudskelov 
  er der ingen, der har været oppe at skændes endnu.
  
  Statsministeriet:
  
   -  Ja, Poul har jo sit eget kontor, og der må han godt ryge. I 
  forkontoret er vi en ryger og en ikke-ryger. Vi må jo se at finde 
  ud af det.
  
  
  
  